เมียเสี่ยโรงสี แจ้งความ ลูกสาว พ.ต.ท.ร่วมฆ่า รุมยิงสามีดับคารถ 
ภรรยาสาวเสี่ยโรงสีค้าข้าว ที่ร้อยเอ็ด ที่ถูกรองผกก.คู่แเค้น ยิงตายคารถ หอบหลักฐานแจ้งความเพิ่มให้ดำเนินคดี ลูกสาวรองผกก. ฐานร่วมฆ่า ด้วยเพราะมีพยานเห็นถือปืนอยู่ในที่เกิดเหตุ ชี้วิถีกระสุน และหัวกระสุนที่พบน่าจะมาจากปืน 9 มม.ด้วยจากกรณีที่ พ.ต.ท.สุรเดช อัฐเสนา รอง ผกก.(ป) สภ.เมยวดี จ.ร้อยเอ็ด ทะเลาะวิวาท มีปากเสียงกับนายอภิชาติ พาโคกทม หรือเสี่ยชาติ เจ้าของโรงสีรับซื้อข้าวรายใหญ่ อันเป็นความขัดแย้ง จากปลา ที่เลี้ยงในบ่อปลา ในที่ดินติดกัน จนเป็นเหตุให้ตัดสินหาทางออกด้วยการ ใช้ปืนยิงกันเสียชีวิต เหตุเกิดเมื่อวันที่ 4 ม.ค. ที่ผ่านมา ที่บริเวณกลางทุ่งนา บ้านเหล่าใหญ่ หมู่ 2 ตำบลดงลาน อำเภอเมืองร้อยเอ็ด โดยคนยิงคือ พ.ต.ท.สุรเดช คนตายคือ เสี่ยชาติต่อมาเวลา 11.30 น. วันที่ 8 ม.ค. 2563 น.ส.อรุณวรรณ อรรคนิมาตย์ อายุ 21 ปี ภรรยาของเสี่ยชาติ และ นางสุข ภาโคกทม อายุ 72 ปี แม่ของเสี่ยชาติ ได้นำพยานบุคคลที่อยู่ในเหตุการณ์ เดินทางเข้าพบ พ.ต.ท.สุริยา แสงอ่อนตา รอง ผกก.(สอบสวน) สภ.เมืองร้อยเอ็ด ซึ่งเป็นพนักงานสอบสวนเจ้าของคดี เพื่อให้สอบปากคำเพิ่มเติม พร้อมกับนำหลักฐานที่เกี่ยวข้องกับคดี ทั้งคลิปเสียง ภาพถ่าย มายื่นประกอบสำนวน การสอบสวน โดยมีนายพีระวัฒน์ คำชัยภูมิ ทนายความของฝ่ายผู้ตายมาร่วมรับฟังด้วยน.ส.อรุณวรรณ อรรคนิมาตย์ เผยว่า หลังเกิดเหตุก็รู้สึกเสียใจ และสับสนมาก พอตั้งสติได้ ถึงได้ฉุกคิดและติดใจสงสัยในหลายประเด็นเช่น วิถีกระสุน รอยกระสุนที่รถสามี ซึ่งตนนั่งมาด้วย ดูจากภาพไม่น่าจะยิงมาจากด้านเดียวกัน คือน่าจะมีการยิงออกจากด้านใน ที่ พ.ต.ท.สุรเดช ยิงผ่านรถยนต์ออกไป และยังมีรูกระสุน ที่เป็นลักษณะยิงเข้ามาจากนอกรถเข้ามาในรถอยู่ด้วย คือในมุมที่ลูกสาว พ.ต.ท.สุรเดช ถือปืนอยู่ในที่เกิดเหตุจึงอยู่ในข่ายต้องสงสัย รวมทั้งหัวกระสุนที่ตกในรถ ก็ต้องการให้ตรวจพิสูจน์ เพราะนอกจากจะเป็นกระสุนจากปืนลูกซองแล้ว น่าจะเป็นกระสุนปืน 9 มม.ด้วยวันนี้จึงรวบรวมพยานหลักฐาน ทั้งคลิปและภาพถ่าย พร้อมด้วยพยานบุคคลทั้งหมดที่เกี่ยวข้อง ในเหตุการณ์มาให้ปากคำเพิ่มเติม พร้อมกับแจ้งความดำเนินคดีเพิ่มในส่วนของฝ่ายตำรวจและมือปืน คือ เจ้าหน้าที่ตำรวจ 2 นาย ที่อยู่ในที่เกิดเหตุ 2 นาย ซึ่งละเลยด้านการปฏิบัติหน้าที่ เพื่อระงับเหตุปล่อยให้สามีถูกยิง รวมทั้งแจ้งความเพิ่มลูกสาวของ พ.ต.ท.สุรเดช ด้วยคือ นางสาวพัชรินทร์ อัฐเสนา ที่มีพยานเห็นพกพาอาวุธปืนสั้น อยู่ในที่เกิดเหตุ ที่อาจจะมีส่วนร่วมในการก่อเหตุครั้งนี้ มาดำเนินคดีในข้อหาร่วมกันฆ่าผู้อื่น รวมทั้งมาให้ปากคำเพิ่มเติมส่วนกรณีที่ ตำรวจพิสูจน์หลักฐาน มาค้นรถของผู้ตาย หลังจากเกิดเหตุผ่านไป 2 วันแล้ว และอ้างว่าพบอาวุธปืนลูกซองยาว พร้อมกระสุน 6 นัด ซุกซ่อนในรถในภายหลัง ตนถือว่ามีเงื่อนงำน่าสงสัย เพราะการค้นรถวันแรกในที่เกิดเหตุ ก็มีการยืนยันว่าไม่พบอาวุธปืนของผู้ตายในรถ จึงยิ่งน่าสงสัยว่าจะมีเงื่อนงำบางอย่าง ตนยืนยันว่าไม่เคยเห็นปืนกระบอกนี้ และไม่มีในรถแน่นอน จึงต้องการให้สอบสวนให้ชัดเจน ถึงที่ไป ที่มา ของปืนกระบอกนี้ ว่าเป็นของใคร แล้วนำตัวมาสอบสวนให้ชัดเจน ว่าปืนกระบอกนี้มาอยู่ในรถได้อย่างไรขณะที่ พ.ต.อ.ดร.พัทธกร ศาสนสุพินธ์ ผกก.สภ.เมืองร้อยเอ็ด เปิดเผยว่า จากการรวบรวมสำนวนจากพยานหลักฐาน การสอบสวนพยานบุคคล และพยานวัตถุทุกอย่าง สำนวนมีความคืบหน้าไปมากแล้ว เนื่องจากเป็นคดี ที่มีเจ้าหน้าที่ตำรวจเกี่ยวข้อง และเป็นที่สนใจของสังคม ยืนยันว่าทำด้วยความรอบคอบรัดกุม ดังนั้น ขั้นตอนทุกอย่าง สำนวนทุกอย่าง พล.ต.ต.ไพโรจน์ มังคลา ผบก.ภ.จว.ร้อยเอ็ด ได้สั่งการและมอบหมายให้ พ.ต.อ.ชาตรี ปรีชากุล รอง ผบก. เป็นผู้รับผิดชอบดูแลคดีนี้ด้วย ซึ่งตนให้ความคืบหน้าอะไรได้ไม่มาก นอกจากเรื่องที่เกิดขึ้นก่อนเกิดเหตุ ก็พอจะให้ข้อมูลได้บ้าง หากไม่ทำให้เสียรูปคดีอย่างเช่นกรณีของอาวุธปืนที่ค้นพบ ในรถ บอกได้เพียงแต่ว่า มีทะเบียน มีเจ้าของเดิม อยู่จังหวัดหนึ่งใกล้ กทม. และมีการเซ็นโอนลอยเข้ามาให้คนในพื้นที่อำเภอรอบนอกแห่งหนึ่งในเมืองร้อยเอ็ด แต่ยังไม่มีการนำไปขึ้นทะเบียนหลังจากโอนลอยมา และตรวจสอบย้อนหลังแล้ว ปืนกระบอกนี้ มีประวัติการถูกจับกุมอยู่ในทะเบียนประวัติของตำรวจเมื่อปี 2561 ซึ่งบอกรายละเอียดลึกกว่านี้ไม่ได้เดี๋ยวจะเสียรูปคดี
ภรรยาสาวเสี่ยโรงสีค้าข้าว ที่ร้อยเอ็ด ที่ถูกรองผกก.คู่แเค้น ยิงตายคารถ หอบหลักฐานแจ้งความเพิ่มให้ดำเนินคดี ลูกสาวรองผกก. ฐานร่วมฆ่า ด้วยเพราะมีพยานเห็นถือปืนอยู่ในที่เกิดเหตุ
ยิงเสี่ยโรงสี,ฆ่าเสี่ยโรงสี,พ.ต.ท.ยิงเสี่ย,รองผกก.ยิงเสี่ย,สุรเดช อัฐเสนา,จับรองผกก.,ข่าวทั่วไป